Moniresistentin mikrobin kantaja poliklinikalla ja toimenpideyksikössä

Poliklinikalla ja toimenpideyksiköissä moniresistentin bakteerin kantajat hoidetaan [tavanomaisten varotoimien](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bAAB01D2C-7559-4F90-B6B1-34AB60405B8A%7d&file=Tavanomaiset%20varotoimet.docx&action=default&DefaultItemOpen=1) mukaisesti.

Tavanomaiset varotoimet ovat infektioiden torjunnan perustaso, jolla tarkoitetaan suositeltavia hyviä hoitokäytäntöjä mikrobien tartuntateiden katkaisemiseksi.

Niiden tarkoitus on estää mikrobien siirtymistä potilaasta työntekijän, hoitoympäristön tai hoidossa käytettävien välineiden välityksellä toisiin potilaisiin tai työntekijään itseensä sekä työntekijöistä potilaisiin.

Tavanomaiset varotoimet perustuvat hyvään käsihygieniaan, tarvittavien suojainten käyttöön sekä oikeisiin työtapoihin, mukaan lukien pisto- ja viiltovahinkojen eston ja oikean yskimisetiketin.